section_heading: Hitovi i legende, Taktika noja, Dnevni rituali (2009. - danas)
paragraph_text: Početkom 2011. Aerodrom ulazi u studio i počinje rad na osmom studijskom albumu kojeg u proljeće i ljeto iste godine najavljuju singlovi "Loše volje" i "Ostani", koji su popraćeni i video spotovima. U ljeto 2012. godine izlazi još jedan singl "Duh je nestao". Album pod nazivom Taktika noja izašao je 3. prosinca 2012. za izdavačku kuću Menart, a usporedno s njim i novi singl i videospot za pjesmu "Dovela si me u red". Na albumu se nalazi trinaest pjesama koje je u potpunosti napisao Jurica Pađen. Aranžmane zajedno osmišljavaju svi članovi grupe, dok produkciju albuma potpisuju Jurica Pađen, Tomislav Šojat te Hrvoje Prskalo kao koproducent.